විනය ක්‍රියාමාර්ග ගත් බවට පවසමින් පක්ෂ සාමාජිකත්වයෙන් පූජ්‍ය අතුරලියේ රතන හිමියන් ඉවත් කිරීමට අපේ ජන බල පක්ෂය ගත්ක්‍රියාමාර්ග නීත්‍යානුකූල නොවන බව විජයධරණී ජාතික සභාව පවසනවා.කෙසේ වෙතත් අපේ ජන බල පක්ෂයේ ජාතික සංවිධායක සුසන්ත කොඩිතුවක්කු නිවේදනයක් නිකුත් කරමින් කියා සිටියේ ජීවන් චතුරංග නැමැත්තා අපේ ජන බල පක්ෂයේ දේශපාලන බල මණ්ඩල සාමාජිකයෙකු හෝ මධ්‍යම කාරක සභා සාමාජිකයෙකු නොවන බවයි.මේ අතර, අපේ ජනබල පක්ෂයේ මාධ්‍ය ප්‍රකාශක ඩෑන් ප්‍රියසාද් කියා සිටියේ පාර්ලිමේන්තු මන්ත්‍රී අතුරලියේ රතන හිමියන් එම පක්ෂයට සාධාරණයක් සිදුනොකිරීම හේතුවෙන් උන්වහන්සේව පක්ෂයෙන් ඉවත් කිරීමට තීරණය කළ බවයි.